Ahmed Tijani Ahmed

Ahmed Tijani Ahmed (Ma bi ọjọ ẹkẹgwebie efu ochu ẹkẹgweji efu ọdọ 1941 – t'ọjọ ẹkẹgwa efu ochu ẹkẹfa efu ọdọ 2006) chi arule uja-ibe Nijiria ki chi Senator ñwi Kogi Central constituency yi Kogi State kwefu ọdọ 1999 tefu ọdọ 2003 ki chẹnẹ ka efu ujọ abo People's Democratic Party (PDP).

 Ukọlọ 
Ẹgba ku ma ñyi Kogi State efu ọdọ 1991, Ahmed Tijani Ahmed dama kpai abo uja-ibe ulatanẹ efu ujọ abo Social Democratic Party (SDP) ku du ajẹma kuma kpẹ ukpayi agbagba abo ojoji ojoji efu state.  Ama abo National Republican Convention (NRC) m'uja-ibe agboji efu ewo lẹ du jẹ efu ọdọ 1991. Ma mu Abubakar Audu ki kwi NRC du dago ki ch'ukọlọ tẹgba ki General Sani Abacha woji ede efu ochu ẹkẹgwaka efu ọdọ 1993.

Anubi ki democracy dabi wa efu ọdọ 1998, Ahmed mọla ki dago efu ujọ abo PDP ki che agboji Kogi State, i juja kpai Steve Achema mañyi abo ki bọ. Ama , abo ujọ PDP mu Okundu. Steve Oloruntoba, mu dẹnẹ ku ma dọwọ tọ. Ahmed ka ñwu abo ku ma dọwọ tọñw yi Ebira ku ma dago ubi ẹnẹ ki dufu kwefu ujọ abo All People's Party, Prince Abubakar Audu, ukpẹ ku ma dago ñwu Steve Oloruntoba, ma la che ẹgunu lẹ. Ma mu Audu du dago agboji onukeji.

Alu k'ibe ñwu ki ch'agboji ma jẹ che n, Ahmed rule uja-ibe uña Senate, i la mudu jẹ, i wa oji ukọlọ ochu ẹkẹlu efu ọdọ 1999. ma mudu dagi ki ch'agboji abo senate services committee, .
I dago ki juja kpai Ibrahim Idris, ki chi Igala, efu ujọ PDP i dago ñwi uña ẹnẹ ki akoji ma efu uja-ibe agboji Kogi State efu ọdọ 2003, i na noji n. Ami agboji ujọ PDP ka ni ẹnẹ Igala ma tene i la chẹnẹ Ebira., ma la ka ñwu di dọ odu ẹnẹ kia ch'arọnẹ agboji ka ki dọ odu Philip Ozovehe Omeiza Salawu. Ama, abo meji lẹ chanẹ ejuju uña agboji efu Kogi PDP.

Efu ochu ẹlu efu ọdọ  2005, abo ujọ ku ma mọla ku ma ch'ukọlọ ñwi Ahmed kpi icholo Democracy Day biẹ yi Kogi State stadium efu ewo Lokoja, kpai amonẹ wewe ku ma che agbe, todu uja ugbo ku ma kwo. Efu ochu ẹta efu ọdọ 2006, Ahmed chẹnẹ ka efu abo ki ma jẹ ñwu Ibrahim Idris ki rule uña agboji iko ekeji efu PDP gẹ n. 

Ahmed kwu efu uchobi abẹrẹ mẹlẹ efu ochu ẹfa efu ọdọ 2006.

 See also 

 Nigerian National Assembly delegation from Kogi

 References